text: U18-menn: Tap hóast góðan dyst
text: #000000
text: Hóast eitt 32-29 tap fyri Svøríki, var talan um ein, fyri tað mesta vælleiktan dyst av okkara monnum. Hálvleiksstøðan var 17-15 til Svøríki. Tað sást skjótt í dystinum at talan var um eitt sterk og vælleikandi mótsstøðulið.
text: #000001
text: Í fyrra hálvleiki fylgdust liðini til støðuna 5-5. So byrjaði Svøríki at draga frá, og við støðuna 17-12 byrjaði at síggja eitt sindur svart út, men okkara menn endaðu hálvleikin væl við trimum málum, og so vóru bert tvey mál á muni í steðginum.
text: #000002
text: Svøríki hevði leiðsluna fyrsta partin av seinna hálvleiki, men tað eydnaðist føroyska liðnum at javna til 24-24 og til 25-25, men tað eydnaðist ikki føroyska liðnum at leggja seg á odda í seinna hálvleiki.
text: #000003
text: Svenskarar komu upp á 30-25, men okkara menn stríddust seinastu løtuna og fingu minkað munin niður til trý mál.
text: #000004
text: Aftaná dystin í dag munnu øll sum hava áhuga fyri svensku hondbóltsdeildini hava fingið við hvør Óli Mittún er. Óli skoraði heili 17 mál upp á 22 málmøguleikar, og var sjálvandi valdur at vera besti leikarin hjá Føroyum.
text: #000005
text: Hin dystin í bólkinum í dag vann Spania 41-33 á Fraklandi.
text: #000006
text: Hesar 16 møta Svøríki og Íslandi
text: #000009
text: Hondbóltssambandið og shippingfyritøkan Navigare hava longt verandi stuðulsavtalu fram til 2026.
text: #000011